《子高作司谏见举自代》
宋代·刘敞

智短多不堪，冗官略自保。念非拨烦用，犹觊赵魏老。

故人紫微仙，自致青云早。回首记平昔，露章慰枯槁。

先容轮囷木，进取万里道。妄意巉岩石，庶几千金宝。

过听为君羞，贪名怯阴讨。人亦谓我何，自笑方绝倒。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。